Taršos leidimų išdavimo, pakeitimo

ir galiojimo panaikinimo taisyklių

2 priedas

**PARAIŠKA**

**GAUTI AR PAKEISTI TARŠOS LEIDIMĄ**

[ 1] [ 2] [6 ] [ 3] [ 3] [4 ] [ 7] [2 ] [ 7]

(Juridinio asmens kodas)

**Umega group, AB Umega Agro padalinys**, Metalo g. 5, Utena, Tel.: +370 620 86981, info@umegaagro.com

(Veiklos vykdytojo, teikiančio paraišką, pavadinimas, buveinės adresas, telefono, fakso Nr., elektroninio pašto adresas)

**Umega group, AB Umega Agro padalinys**, Metalo g. 5, Utena,

(ūkinės veiklos objekto pavadinimas, adresas)

2.1 – naudojamas kurą deginantis įrenginys, kurio vardinė (nominali) šiluminė galia lygi arba didesnė kaip 1 MW, bet nesiekia 50 MW ir kuris patenka į Išmetamų teršalų iš vidutinių kurą deginančių įrenginių normų, patvirtintų LR aplinkos ministro 2017 m. rugsėjo 18 d. įsakymu Nr. D1-778 „Dėl Išmetamų teršalų iš vidutinių kurą deginančių įrenginių normų patvirtinimo“, taikymo sritį;

(nurodoma, kokius kriterijus pagal Taisyklių 1 priedą atitinka įrenginys)

UAB „SDG“ aplinkosaugos ekspertė Neringa Greičaitė, tel. 8612 49696, el. paštas n.greicaite@sdg.lt

(kontaktinio asmens duomenys, telefono, fakso Nr., el. pašto adresas)

**I. BendroJI PARAIŠKOS DALIS**

(informacija pagal Taisyklių 25 punktą)

1. **aprašomojoje dalyje – informacija apie įrenginį (jo dalį, kelis įrenginius ar jų dalis), jame vykdomą ir numatomą vykdyti veiklą:**

Nekilnojamojo turto registro centrinio duomenų banko išrašo apie žemes 2019-05-15 kopija pateikiama paraiškos priede Nr. 14;

Nekilnojamojo turto registro centrinio duomenų banko išrašo apie pastatus 2019-05-15 kopija pateikiama paraiškos priede Nr. 15;

**1.1. trumpa aprašomoji informacija apie visus toje vietoje (ar keliose vietose, jei leidimo prašoma vienos savivaldybės teritorijoje esantiems keliems įrenginiams) to paties veiklos vykdytojo eksploatuojamus ir (ar) planuojamus eksploatuoti įrenginius, galinčius sukelti teršalų išmetimą ar išleidimą, nurodant įrenginių techninius parametrus neatsižvelgiant, ar įrenginiai atitinka Taisyklių 4.3 papunktį;**

Umega group, AB Umega Agro padalinys gamina žemės ūkio techniką, šiaudais kūrenamus katilus, traktorines puspriekabes, įvairių matavimų kaminus, įvairias metalo konstrukcijas.

**Gamybos cechas**

Šiame gamybiniame ceche yra dvi dažymo kameros (054 ,055, 056 ir 057 taršos šaltiniai), suvirinimo įrenginys (602 taršos šaltinis).

 Dažymo kamerose yra dažomos ir džiovinamos priekabos ar jų detalės. Dažymo kamerose yra įrengti kietųjų dalelių valymo filtrai dujiniai degikliai. Kietųjų dalelių valymo filtro projektinis efektyvumas 98%. Dažymo kameros pašildomos dujiniais degikliais. Išsiskyrę degimo metu teršalai: anglies monoksidas (B), azoto oksidai (B). Dažymo metu išsiskiria lakūs organiniai junginiai ir kietosios dalelės (C). Per 054, 055, 056, 057 taršos šaltinius į aplinkos orą patenka šie teršalai: anglies monoksidas (B), azoto oksidai (B), kietosios dalelės (C), ksilenas, toluenas, etilbenzenas, butanolis, acetonas, LOJ, butilacetatas ir solventnafta.

Suvirinimo metu į aplinkos orą išsiskiriantys teršalai: geležis ir jos junginiai, mangano oksidai, šešiavalentis chromas, anglies monoksidas (C) ir azoto oksidai (C). Nuo suvirinimo darbų nėra tiesioginės ventiliacijos, teršalai į aplinkos orą patenka per duris, langus, todėl vertinama, kaip neorganizuotas taršos šaltinis (602).

**Įrankinis eksperimentinis cechas**

Šiame įrankiniame eksperimentiniame ceche yra du metalų pjaustymo įrenginiai (052 taršos šaltinis), šratasrovės kamera (050 taršos šaltinis) ir suvirinimo įrenginys (601 taršos šaltinis). Kalvė yra, bet šiuo metu neveikia.

Suvirinimo metu į aplinkos orą išsiskiria geležis ir jos junginiai, mangano oksidai, šešiavalentis chromas, anglies monoksidas (C) ir azoto oksidai (C). Vertinama, kaip neorganizuotas 601 taršos šaltinis.

Metalų pjaustymo metu per 052 taršos šaltinį į aplinkos orą išsiskiria geležis ir jos junginiai, mangano oksidai, anglies monoksidas (C) ir azoto oksidai (C). Metalinės detalės yra valomos šratasrovės kameroje, kurioje yra kietųjų dalelių (C) ciklonas. Po valymo per 050 taršos šaltinį į aplinkos orą patenka kietosios dalelės (C).

**Katilinė**

Katilinėje yra trys AKU-460 katilai po 460 kW šiluminio našumo, kurių bendras šiluminis našumas yra 1,38 MW. Visi trys katilai pajungti į vieną kaminą (053 taršos šaltinis).

Katilinėje bus naudojamas biokuras (šiaudai). Per 053 taršos šaltinį į aplinkos orą pateks anglies monoksidas (A), azoto oksidai (A), sieros dioksidas (A) ir kietosios dalelės (A).

 **Stacionarių oro taršos šaltinių techniniai parametrai**

|  |  |  |
| --- | --- | --- |
| Taršos šaltiniai | Išmetamųjų dujų rodikliaipavyzdžio paėmimo (matavimo) vietoje | Teršalų išmetimo trukmė,val./m. |
| pavadinimas | Nr. | koordinatės2 | aukštis,m | išėjimo angos matmenys,m | srauto greitis,m/s | temperatūra,º C | tūrio debitas,Nm3/s |
| 1 | 2 | 3 | 4 | 5 | 6 | 7 | 8 | 9 |
| X  | Y  |
| Šratasrovė | **050** | 602858 | 6152938 | 7,0 | 0,25 | 18,76 | 17,5 | 0,865 | 2040 |
| Plazminis pjovimo įrenginys | **052**  | 602858 | 6152915 | 8,0 | 0,60 | 8,35 | 17,4 | 2,218 | 2040 |
| Trys katilai AKU-460 (3vnt. po 0,460 MW), kurių bendras šiluminis našumas 1,38MW | **053** | 602837 | 6153005 | 14,5 | 0,32 | 6,82 | 124,6 | 0,376 | 5040 |
|  Pirma dažymo kamera | **054**  | 602845 | 6152994 | 14,0 | 1,0 x1,0 | 8,40 | 28,4 | 5,973 | 2040 |
|  Pirma dažymo kamera | **055**  | 602844 | 6152995 | 14,0 | 1,0x1,0 | 8,25 | 28,6 | 5,862 | 2040 |
| Antra dažymo kamera | **056** | 602843 | 6152990 | 14,0 | 1,0 x1,0 | 8,35 | 29,8 | 5,910 | 2040 |
| Antra dažymo kamera | **057** | 602842 | 6152991 | 14,0 | 1,0x1,0 | 8,45 | 28,4 | 5,988 | 2040 |
| Suvirinimo įrenginys | **601** | 602950 | 6152795 | 10,0 | 0,50 | 5,0 | 0 | 0,98 | 2040 |
| Suvirinimo įrenginys | **602** | 602858 | 6152918 | 10,0 | 0,50 | 5,0 | 0 | 0,98 | 2040 |

Įmonė eksploatuoja lietaus nuotekų valymo įrenginį ir išleidžia valytas lietaus nuotekas į gamtinę aplinką – priešgaisrinį tvenkinį. Lietaus nuotekų valymo įrenginio kodas 3820035, koordinatės LKS,94: x-602757; y-6152670. Šis įrenginys įmonėje pradėjo veikti 1982 m., rekonstruotas 1989 m. Naudojamas valymo būdas – mechaninis. Išleistuvo į gamtinę aplinką kodas – 1820053, koordinatės LKS,94: x-602792; y-6152649.

 Pagal pasirašytą sutartį laboratorija UAB „Ekometrija“ 1 kartą/ketv. ima lietaus nuotekų mėginius laboratoriniai kontrolei. Tiriama: skendinčios medžiagos, naftos produktai, CHDS, BDS7, ph.

Umega group, AB Umega Agro padalinio faktinis teršalų kiekis išleidžiamose lietaus nuotekose per 2020 m.:

SM

7,22 x 63651 /1000000= 0,459 t/m

Naftos produktai

0,64 x 63651 /1000000= 0,041 t/m

BDS7

6,236 x 63651 /1000000 = 0,396 t/m

ChDS

26,62 x 63651 /1000000 = 1,694 t/m

 Vadovaujantis Taršos leidimų išdavimo, pakeitimo ir galiojimo panaikinimo taisyklių 1 priedo kriterijais Nr. 1, įmonė neatitinka įrenginių eksploatavimui, kuriems reikalinga specialioji leidimo dalis nuotekų tvarkymui ir išleidimui. Įmonės paviršinės nuotekos surenkamos nuo 7,5262 ha ploto, bet galimai teršiamos teritorijos, kurios plotas didesnis kaip 1 ha, įmonėje nėra.

**Paviršinių (lietaus nuotekų) taršos šalinio techniniai parametrai**

|  |  |  |  |  |
| --- | --- | --- | --- | --- |
| Koordinatės LKS-94 koordinačių sistemoje | Nuotekų aprašymas | Išleistuvo tipas/techniniai duomenys | Išleistuvo vietos aprašymas | Projektinis pajėgumas |
| Hidraulinis m3/parą | Hidraulinis tūkst. m3/metus |
| x-602757; y-6152670 | Paviršinės lietaus nuotekos | vaginis | Metalo g, Utena, pietvakarinė Umega group, AB Umega Agro teritorjos dalis. Atstumas iki upės žiočių 1,4 km, kairinis krantas | 411 | 150 |

**1.2. planuojamo eksploatuoti įrenginio ar įrenginių projektinis pajėgumas pagal Taisyklių 1 priede nurodytus kriterijus, išsamus įrenginyje ar įrenginiuose vykdomos ir planuojamos vykdyti veiklos, naudojamų technologijų aprašymas (įskaitant išmetamų ar išleidžiamų teršalų šaltinius, išmetamus ar išleidžiamus teršalus, jei jie neįrašyti specialiosiose paraiškos dalyse). Naujam įrenginiui nurodoma statybos pradžia ir planuojama veiklos pradžia, esamam įrenginiui, kurio veikimą planuojama pakeisti ar išplėsti – numatoma veiklos, pakeitus leidimą, pradžia;**

Umega group, AB Umega Agro padalinio vykdoma veiklapagal Taisyklių 1 priede nurodytus kriterijus atitinka punktą Nr. 2.1 – naudojamas kurą deginantis įrenginys, kurio vardinė (nominali) šiluminė galia lygi arba didesnė kaip 1 MW, bet nesiekia 50 MW ir kuris patenka į Išmetamų teršalų iš vidutinių kurą deginančių įrenginių normų, patvirtintų LR aplinkos ministro 2017 m. rugsėjo 18 d. įsakymu Nr. D1-778 „Dėl Išmetamų teršalų iš vidutinių kurą deginančių įrenginių normų patvirtinimo“, taikymo sritį;

Taršos šaltinio Nr. 053 veiklos pradžia numatoma 2021 m. II pusmetyje.

Katilinės paskirtis – administracinių ir gamybinių patalpų apšildymas ir dažymo kamerų apšildymas. Katilinėje bus eksploatuojami kietu kuru kūrenami vandens šildymo katilai AKU 460 [ 3 vnt. po 460 kW ]. Bendra vardinė šiluminė galia - 1,38 MW. Katilai turės bendrą kaminą – aplinkos oro taršos šaltinis – Nr. 053.

Katilinėje bus naudojamas biokuras - šiaudai. Kuro sąnaudos 227,37 t / metus .

Deginant biokurą į aplinkos orą, per katilinės kaminą (t.š. 053), bus išmetami anglies monoksidas(A), azoto oksidai (A), sieros dioksidas (A) ir kietosios daleles (A).

Dokumentai, įrodantys kurą deginančių įrenginių pripažinimą tinkamais naudoti pateikiami paraiškos prieduose Nr. 8, 11, 12, 13.

**1.3. jei paraiška gauti ar pakeisti leidimą teikiama kurą deginančių įrenginių eksploatavimui – pateikiami dokumentai, įrodantys jų vardinę (nominalią) šiluminę galią, tipą (dyzelinis variklis, dujų turbina, dvejopo kuro variklis, kitas variklis ar kitas kurą deginantis įrenginys), vidutinę naudojamą apkrovą, informacija apie metinį veikimo valandų skaičių (kai pagal Taisyklių 36.5 papunktį teikiama deklaracija apie veikimo valandų skaičių); teikiant informaciją apie esamus vidutinius kurą deginančius įrenginius, jei tiksli jų veikimo (eksploatacijos) pradžios data nežinoma, – pateikiami dokumentai, įrodantys, kad įrenginys pradėjo veikti (pradėtas eksploatuoti) iki 2018 m. gruodžio 20 d.;**

Katilinės (taršos šaltinis Nr. 053) numatomas darbo laikas 5040 val./metus, 24 val./parą šildymo sezono metu.

Katilo AKU 460 (gamyklinis Nr. 5) techninio įrenginio pasas pateikiamas paraiškos priede Nr. 11;

Katilo AKU 460 (gamyklinis Nr. 6) techninio įrenginio pasas pateikiamas paraiškos priede Nr. 12;

Katilo AKU 460 (gamyklinis Nr. 6) techninės būklės įrenginio ataskaitos pateikiamos paraiškos priede Nr. 13;

Vandens šildymo katilo AKU 460 (gamyklos Nr. 5025) įrenginio pasas pateikiamas paraiškos priede Nr. 8.

Paraiška gauti Taršos leidimą teikiama kurą deginančių įrenginių eksploatavimui.

**Vandens šildymo katilas AKU-460:**

Pagaminimo metai – 2007;

Gamyklos Nr. – 5;

Projektinis darbo laikas metais – 20;

Kuro rūšys – šiaudai, durpės, mediena;

Užkūrimo kuras – šiaudai, medienos atliekos;

Cirkuliacijos būdas katile – priverstinis;

Duomenys apie katilo pastatymą – 2007 12 20;

**Vandens šildymo katilas AKU-460:**

Pagaminimo metai – 2008;

Gamyklos Nr. – 6;

Projektinis darbo laikas metais – 20;

Kuro rūšys – šiaudai, durpės, mediena;

Užkūrimo kuras – šiaudai, medienos atliekos;

Cirkuliacijos būdas katile – priverstinis;

Duomenys apie katilo pastatymą – 2008 05 08;

**Vandens šildymo katilas AKU-460:**

Pagaminimo metai – 2018;

Gamyklos Nr. – G5025;

Projektinis darbo laikas metais – 20;

Kuro rūšys – šiaudai, durpės, mediena;

Užkūrimo kuras – šiaudai, medienos atliekos;

Cirkuliacijos būdas katile – priverstinis;

Duomenys apie katilo pastatymą – 2018 11 28;

Visi katilai turi bendrą kaminą – aplinkos oro taršos šaltinis Nr. 053.

**1.4. ar įrenginys atitinka bent vieną Taisyklių 1 priedo 1 priedėlyje nurodytą kriterijų; jei taip, – nurodomas konkretus kriterijus (kriterijai);**

Umega group, AB Umega Agro padalinio vykdoma veikla neatitinka Taršos leidimų išdavimo, pakeitimo ir galiojimo panaikinimo taisyklių 1 priedo 1 priedėlio kriterijų, kuriuos atitinkančių įrenginių eksploatavimui reikia specialiosios dalies kvapų valdymui.

**1.5. įrenginio eksploatavimo vietos sąlygos (aplinkos elementų, į kuriuos bus išmetami ar išleidžiami teršalai foninis užterštumo lygis pagal atskirus iš įrenginio veiklos vykdymo metu išmetamus ar išleidžiamus teršalus, geografinės sąlygos (kalnas, slėnis ir pan., atvira neapgyvendinta vietovė ir kt.). Foninis aplinkos oro užterštumo lygis yra pagal foninio aplinkos oro užterštumo ir meteorologinių duomenų naudojimo tvarką įvertintas aplinkos oro užterštumo lygis;**

Informacija apie įrenginio eksploatavimo vietos sąlygas bei 2021 m. atlikto teršalų pažeminiame sluoksnyje sklaidos modeliavimo kopija pateikiamas paraiškos priede Nr. 16.

**Foninis vietovės užterštumas.** Pagal AAA Taršos prevencijos departamento 2021-04-14 raštą Nr. (30.3)-A4E-4560 (priedas Nr.3) vietovės foniniam užterštumui įvertinti buvo naudojami visų iki 2 kilometrų atstumų esančių ūkinės veiklos objektų oro užterštumo duomenys, nurodyti oro taršos šaltinių ir iš jų išmetamų teršalų inventorizacijų ataskaitose ir planuojamų ūkinės veiklos objektų (PŪV), dėl kurių teisės aktų nustatyta tvarka yra priimtas sprendimas dėl PŪV galimybių, poveikio aplinkai vertinimo dokumentuose (ataskaitose ar atrankos dokumentuose) pateikti į aplinkos orą numatomų išmesti teršalų kiekio skaičiavimo duomenis.

Papildomai įskaitomos Utenos regiono santykinai švarių Lietuvos kaimiškų vietovių aplinkos oro teršalų vidutinių metinių koncentracijų vertės, pateiktos puslapyje www.gamta.lt., skyriuje „Fononės koncentracijos PAOV skaičiavimams“.

**Teritorijos ploto arba atskirų taškų koordinatės, kur atliekamas teršalų sklaidos aplinkos ore skaičiavimas.** Skaičiavimai buvo atliekami 2 km pločio ir 2 km ilgio kraštinės kvadratiniame sklype. Lietuvos koordinačių sistemoje šio sklypo koordinatės yra: X (601845- 603845), Y (6152946- 6153946). Skaičiavimo lauke koncentracijos buvo skaičiuojamos 50 taškų horizontalios ašies kryptimi ir 50 taškų vertikalios ašies kryptimi.

**Ribinės vertės.** Gautos pažemio koncentracijos lygintos su ribinėmis vertėmis, patvirtintomis LR AM ir LR SAM 2000 m. spalio 30 d. įsakymo Nr. 471/582 „Dėl teršalų, kurių kiekis aplinkos ore vertinamas pagal Europos Sąjungos kriterijus, sąrašo patvirtinimo ir ribinių aplinkos oro užterštumo verčių nustatymo“ pakeitime Nr. D1-329/V-469 (V.Ž., 2007, Nr. 67-2627). Šiame dokumente nurodytos pagal nacionalinius kriterijus ribojamų teršalų ribinės aplinkos oro užterštumo vertės.

Pagal ES kriterijus normuojamų teršalų ribinės vertės patvirtintos aplinkos ministro ir sveikatos apsaugos ministro 2001 m. gruodžio 11 d. įsakymu Nr. 591/640 „Dėl aplinkos oro užterštumo normų nustatymo“ (Žin., 2001, Nr.106-3827), 2002 m. spalio 17 d. įsakymu Nr. 544/508 „Dėl Ozono aplinkos ore normų ir vertinimo taisyklių nustatymo“ (Žin., 2002, Nr. 105-4731) ir 2006 m. spalio 3 d. įsakymu Nr. D1-153/V-246 „Dėl aplinkos oro užterštumo arsenu, kadmiu, nikeliu ir benzo(a)pirenu“ (Žin., 2006, Nr. 41-1486).

**Ribinės teršalų vertės**

| ***Teršalo pavadinimas*** | ***Periodas*** | ***Ribinė vertė mg/m3*** | ***Procentilis*** |
| --- | --- | --- | --- |
| ***1*** | ***2*** | ***3*** | ***4*** |
| *Teršalai, kurių kiekis aplinkos ore vertinamas pagal ES kriterijus* |
| Anglies monoksidas | 8 valandų | 10  | 100 |
| Azoto oksidai | 1 valandos | 0,2  | 99,79 |
| Kalendorinių metų | 0,04  | 100 |
| Kietosios dalelės (KD10) | 1 paros | 0,05  | 90,4 |
| Kalendorinių metų |  0,04  | 100 |
| Kietosios dalelės (KD2,5) | Kalendorinių metų | 0,02 | 100 |

**Pažemio teršalų koncentracijų skaičiavimo rezultatai**

|  |  |  |  |
| --- | --- | --- | --- |
| ***Eil.******Nr.*** | ***Teršalo*** | ***Ribinė vertė mg/m3*** | ***Maksimali teršalų koncentracija skaičiavimo lauke, mg/m3*** |
| ***Pavadinimas*** | ***Kodas*** | ***Be fono*** | ***Su fonu*** |
| 1. | Anglies monoksidas | 177 | 8 valandų | 10,0 | 0,39684 | 1,75310 |
| 2. | Azoto oksidai | 250 | Valandos | 0,2 | 0,12331 | 0,18817 |
| Metinė | 0,04 | 0,00882 | 0,01950 |
| 3. | Kietosios dalelės (KD10) | 6493 | 1 paros | 0,05 | 0,00804 | 0,04535 |
| Metinė | 0,04 | 0,00247 | 0,02675 |
| 4. | Kietosios dalelės (KD2,5) | 6493 | Metinė | 0,02 | 0,00177 | 0,01896 |

Sklaidos modeliavimas atliktas priimant pačią nepalankiausią padėtį, t.y. kad išmetimai iš visų taršos šaltinių visą parą, visus 5 metus yra maksimalūs.

Nei vieno Umega Group, AB Umega Agro padalinio išmetamo teršalo koncentracija aplinkos ore, įmonės teritorijos ribose ir už jos ribų, įvertinant ir foninį vietovės užterštumą, neviršija ribinių verčių.

Atliekant sklaidos modeliavimą, buvo priimta sąlyga, jog greta esančių įmonių taršos šaltiniai dirba visus metus - 8760 valandų, bei į aplinkos orą išmeta maksimalias teršalų emisijas. Ši sąlyga priimta dėl duomenų stygiaus apie taršos šaltinių darbo laikus – kiek laiko dirbo per parą, kokiu režimu.

**1.6. priemonės ir veiksmai teršalų išmetimo ar išleidimo iš įrenginio prevencijai arba, jeigu to padaryti neįmanoma, – iš įrenginio išmetamo ar išleidžiamo teršalų kiekio mažinimui; kai įrenginyje vykdomos veiklos ir su tuo susijusios aplinkos taršos intensyvumas pagal technologiją per metus (ar per parą) reikšmingai skiriasi arba tam tikru konkrečiu periodu veikla nevykdoma, pateikiama informacija apie skirtingo intensyvumo veiklos vykdymo laikotarpius;**

Umega group, AB Umega Agro padalinys numato šias priemones ir veiksmus teršalų išmetimo ir išleidimo prevencijai ar teršalų kiekio mažinimui:

1. Aikštelė padengta nelaidžia danga atsparia skysčių ardančiajam poveikiui;

2. Paviršinės nuotekos išvalomos mechaniniais valymo įrenginiais, smėlio – naftos gaudykle;

3. Aplinkos oro teršalų valymo įrenginiai: ciklonas (taršos šaltinis Nr. 050, valymo efektyvumas 86 %); 4 vnt. filtrai (taršos šaltiniai Nr. 054, 055, 056, 057, kiekvieno valymo efektyvumas 98%). Valymo paskirtis – kietųjų dalelių C valymas.

Kitų priemonių ir veiksmų teršalų išmetimo iš katilinės prevencijai nėra numatyta.

 Biokuras patalpų šildymui bus perkamas iš tiekėjų pagal pasirašytas sutartis ir naudojamas taupiai pagal poreikį.

Sugedus paviršinių nuotekų valymo įrenginiui, bus uždaroma sklendė ir nevalytos nuotekos bus kaupiamos rezervuare iki kol bus sutvarkytas nuotekų valymo įrenginys. Esant reikalui, rezervuare sukauptos nuotekos bus perduodamos įmonėms turinčioms teisę vykdyti nuotekų tvarkymą.

**1.7. įrenginyje numatytos ar naudojamos atliekų susidarymo prevencijos priemonės (taikoma ne atliekas tvarkančioms įmonėms);**

Įmonė nėra atliekų tvarkytoja.

Įrenginyje nėra numatytos ar naudojamos atliekų susidarymo prevencijos priemonės. Katilinėje susidarysiantys pelenai pagal pasirašytą sutartį bus perduodami atliekų tvarkymo įmonei naudojantis GPAIS.

Kitose įmonės veiklose susidarančios atliekos yra rūšiuojamos, laikomos sandariuose konteineriuose, pagal poreikį pažymėtuose pavojingomis žymėjimo etiketėmis. Konteineriai yra atsparūs aplinkos ir atliekų poveikiui. Susidarančios pavojingosios atliekos įmonėje yra saugomos ne daugiau kaip 6 mėn., nepavojingosios atliekos – iki 1 metų, perduodamos pagal pasirašytą sutartį pavojingųjų ir nepavojingųjų atliekų tvarkytojams, naudojantis GPAIS.

**1.8. planuojami naudoti vandens šaltiniai, vandens poreikis, nuotekų tvarkymo būdai. Ši informacija neteikiama, jei ji įrašyta specialiosiose paraiškos dalyse „Nuotekų tvarkymas ir išleidimas“ ir (ar) „Vandens išgavimas iš paviršinių vandens telkinių“;**

Umega group, AB Umega Agro padalinyje technologinių procesų metu vanduo nenaudojamas, todėl gamybinės nuotekos nesusidaro, tik buitinės.

Darbuotojų asmeninėms reikmėms vandenį tiekia UAB „Utenos vandenys“. Buitinės nuotekos išleidžiamos į UAB „Utenos vandenys“ eksploatuojamus buitinių nuotekų tinklus.

Įmonė eksploatuoja lietaus nuotekų valymo įrenginį ir išleidžia valytas lietaus nuotekas į gamtinę aplinką – priešgaisrinį tvenkinį. Lietaus nuotekų valymo įrenginio kodas 3820035, koordinatės LKS,94: x-602757; y-6152670. Šis įrenginys įmonėje pradėjo veikti 1982 m., rekonstruotas 1989 m. Naudojamas valymo būdas – mechaninis. Išleistuvo į gamtinę aplinką kodas – 1820053, koordinatės LKS,94: x-602792; y-6152649.

**1.9. informacija apie įrenginio neįprastas (neatitiktines) veiklos sąlygas ir numatytas priemones taršai sumažinti, kad nebūtų viršijamos aplinkos kokybės normos; informacija apie tokių sąlygų galimą trukmę, pagrindžiant, kad nurodyta trukmė yra įmanomai trumpiausia, (išskyrus atvejus, kai ši informacija pateikiama specialiosiose paraiškos dalyse);**

Neįprastos įrenginio veiklos sąlygos nenumatytos.

**1.10. statybą leidžiančio dokumento numeris ir data, kai jį privaloma turėti teisės aktų nustatyta tvarka, ir nuoroda į jį, jei dokumentas viešai paskelbtas; jei atliktos atrankos ar poveikio aplinkai vertinimo procedūros, – nuoroda į PAV sprendimą arba į atrankos išvadą, nurodant PAV sprendimo ar atrankos išvados datą ir numerį;**

Vadovaujantis LR statybos įstatymu, katilinė yra nesudėtingas statinys, todėl statybą leidžiantis dokumentas yra neprivalomas.

Vadovaujantis LR planuojamos ūkinės veiklos poveikio aplinkai vertinimo įstatymo prieduose Nr. 1 ir 2 nurodytais kriterijais, atrankos ar poveikio aplinkai vertinimo procedūros įmonei neprivalomos.

**1.11. jei buvo atliktos atrankos ar poveikio aplinkai vertinimo procedūros – išsami informacija kaip įgyvendintos ar bus iki veiklos vykdymo pradžios įgyvendintos PAV sprendime nustatytos sąlygos ir PAV sprendime ir (ar) atrankos išvadoje nurodytos priemonės reikšmingam neigiamam poveikiui aplinkai sumažinti ir (ar) jį kompensuoti, kurios turi būti įgyvendintos iki veiklos vykdymo pradžios ar veiklos vykdymo (įrenginio eksploatavimo) metu;**

Vadovaujantis LR planuojamos ūkinės veiklos poveikio aplinkai vertinimo įstatymo prieduose Nr. 1 ir 2 nurodytais kriterijais, atrankos ar poveikio aplinkai vertinimo procedūros įmonei neprivalomos.

**1.12. jei vadovaujantis Lietuvos Respublikos visuomenės sveikatos priežiūros įstatymu atliktas poveikio visuomenės sveikatai vertinimas, pateikiama nuoroda į poveikio visuomenės sveikatai vertinimo dokumentus. Ši informacija teikiama, jei įrenginys atitinka bent vieną Taisyklių 1 priedo 1 priedėlyje nurodytą kriterijų;**

Neaktualu. Poveikio visuomenės sveikatos vertinimui procedūros nebuvo atliktos, nes įrenginys neatitinka bent vieno Taisyklių 1 priedo 1 priedėlyje nurodytų kriterijų.

**Žaliavų, kuro ir cheminių medžiagų naudojimas gamyboje**

**1 lentelė.** Įrenginyje naudojamos žaliavos, kuras ir papildomos medžiagos.

|  |  |  |  |
| --- | --- | --- | --- |
| Eil. Nr. | Žaliavos, kuro rūšies arba medžiagos pavadinimas | Planuojamas naudoti kiekis, matavimo vnt. (t, m3 ar kt. per metus) | Kiekis, vienu metu saugomas vietoje (t, m3 ar kt. per metus), saugojimo būdas (atvira aikštelė ar talpyklos, uždarytos talpyklos ar uždengta aikštelė ir pan.) |
| 1 | 2 | 3 | 4 |
| 1. | Šiaudai katilinės kūrenimui | 227,37 t/m | 200 t/m., uždengta aikštelė |
| 2. | Suvirinimo viela | 25 t/m | 5 t/m gamybinėse patalpose |
| 3. | Anglis žaizdrui | 1 t/m | 0,5 t uždengta aikštelė |
| 4. | Gruntas GF-021 | 0,021 t/m | 0,021 t/m gamybinėse patalpose |
| 5. | Skiediklis 646 | 0,202 t/m | 0,202 t/m 0,1 t gamybinėse patalpose |
| 6. | Vaitspiritas | 0,026 t/m | 0,026 t/m gamybinėse patalpose |
| 7. | Gruntas TEMACOAT GPL S | 13,466 t/m | 4 t/m gamybinėse patalpose |
| 8. | Kietiklis Temadur | 1,931 t/m | 1,0 t/m gamybinėse patalpose |
| 9. | Kietiklis TEMACOAT 008 5605 | 2,929 t/m | 1,0 t/m gamybinėse patalpose |
| 10. | Dazai TEMADUR 90 RAL 9005 | 4,487 t/m | 1,0 t/m gamybinėse patalpose |
| 11. | Skiediklis 1048  | 3,471 t/m | 1,0 t/m gamybinėse patalpose |
| 12. | Skiediklis 1031 | 2,477 t/m | 1,0 t/m gamybinėse patalpose |
| 13. | Dazai TEMALAC FD 50 RR 29 | 0,006 t/m | 0,0054 t/m gamybinėse patalpose |

Saugos duomenų lapai pateikiami paraiškos priede Nr. 1

**2 lentelė.** Įrenginyje naudojamos pavojingos cheminės medžiagos ir cheminiai mišiniai. Nepildoma. Įrenginyje, kuriam prašoma leidimo, cheminės medžiagos ir mišiniai nenaudojami.

|  |  |  |
| --- | --- | --- |
| Bendra informacija apie cheminę medžiagą arba cheminį mišinį | Informacija apie pavojingą cheminę medžiagą (gryną arba esančią cheminiomišinio sudėtyje) | Saugojimas, naudojimas, utilizavimas |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| Preki-nis pavadi-nimas | Medžia-ga ar mišinys | Saugos duomenų lapo (SDL) parengimo (peržiūrėji-mo) data | Pavo-jingos medžia-gos pavadi-nimas | Koncent-racija mišinyje | EC ir CASNr. | Pavojingumo klasė ir kategorijapagal klasifikavimo ir ženklinimo reglamentą 1272/2008 | Pavojin-gumofrazė | Vienu metu laikomas kiekis (t) ir laikymo būdas | Per metus sunaudo-jamas kiekis (t) | Kur naudoja-ma gamybo-je | Nustatyti (apskai-čiuoti) cheminėsmedžiagos išmetimai ar išleidi-mai | Utili-zavimo būdas |

**II. SPECIALIOSIOS DALYS**

**III. PARAIŠKOS PRIEDAI, KITA PAGAL TAISYKLES REIKALAUJAMA INFORMACIJA IR DUOMENYS**

1. Saugos duomenų lapai;
2. Pagrindžiantys išmetamo į aplinkos orą teršalų kiekio apskaičiavimai;
3. Pavedimo kopija;
4. Aplinkos oro taršos šaltinių ir iš jų išmetamų teršalų inventorizacijos ataskaita;
5. Oro taršos šaltinių pažymėjimo schema;
6. Situacijos planas su pažymėtu artimiausiu gyvenamuoju namu, Situacijos planas su pažymėtais artimiausiais visuomeninės paskirties objektais;
7. Žemėlapis su pažymėta artimiausia saugoma teritorija;
8. Vandens šildymo katilo AKU 460 įrenginio pasas;
9. Katilo AKU 460 techninės būklės patikrinimo ataskaita;
10. Katilo AKU 460 (gamyklos Nr. 5025) eksploatavimo instrukcijos 2018 m.;
11. Katilo AKU 460 (gamyklinis Nr. 5) techninio įrenginio pasas;
12. Katilo AKU 460 (gamyklinis Nr. 6) techninio įrenginio pasas;
13. Katilo AKU 460 (gamyklinis Nr. 6) techninės būklės įrenginio ataskaitos;
14. Nekilnojamojo turto registro centrinio duomenų banko išrašo apie žemes 2019-05-15 kopija;
15. Nekilnojamojo turto registro centrinio duomenų banko išrašo apie pastatus 2019-05-15 kopija;
16. Teršalų pažeminiame sluoksnyje sklaidos modeliavimas.

Taršos leidimų išdavimo, pakeitimo

ir galiojimo panaikinimo taisyklių

2 priedo

2 priedėlis

SPECIALIOJI PARAIŠKOS DALIS

**APLINKOS ORO TARŠOS VALDYMAS**

**1 lentelė. Į aplinkos orą numatomi išmesti teršalai ir jų kiekis**

|  |  |  |
| --- | --- | --- |
| Teršalo pavadinimas | Teršalo kodas | Numatoma (prašoma leisti) išmesti, t/m. |
| 1 | 2 | 3 |
| Azoto oksidai | 250 | 0,269 |
| Kietosios dalelės | 6493 | 0,502 |
| Sieros dioksidas | 1753 | - |
| Amoniakas  | - |  |
| Lakieji organiniai junginiai (abėcėlės tvarka): |  |  |
|  |  |  |
|  |  |  |
| Kiti teršalai (abėcėlės tvarka): |  |  |
| Anglies monoksidas | 177 | 1,286 |
|  |  |  |
|  | Iš viso: | **2,057** |

**2 lentelė. Stacionarių aplinkos oro taršos šaltinių duomenys**

Įrenginio pavadinimas katilinė - Kieto kuro vandens šildymo katilai „AKU-460“ (3 vnt.). Bendra vardinė šiluminė galia – 1,38 MW.

Ekonominės veiklos rūšies kodas pagal Ekonominės veiklos rūšių klasifikatorių (EVRK 2 red.) - 020103

|  |  |  |
| --- | --- | --- |
| Taršos šaltiniai | Išmetamųjų dujų rodikliaipavyzdžio paėmimo (matavimo) vietoje | Teršalų išmetimo (stacionariųjų taršos šaltinių veikimo) trukmė,val./m. |
| Nr. | koordinatės | aukštis,m | išėjimo angos matmenys, m | srauto greitis,m/s | temperatūra,º C | tūrio debitas,Nm3/s |
| 1 | 2 | 3 | 4 | 5 | 6 | 7 | 8 |
| Taršos šaltinio Nr. 053Katilų AKU-460 (3 vnt. po 460 kW) bendras kaminas | x-602837;y-6153005 | 14,5 | 0,32 | 6,82 | 124,6 | 0,376 | 5040 |

**3 lentelė**. Tarša į aplinkos orą

Įrenginio pavadinimas Katilinė - Kieto kuro vandens šildymo katilai „AKU-460“ (3 vnt.). Bendra vardinė šiluminė galia – 1,38 MW.

|  |  |  |  |
| --- | --- | --- | --- |
| Cecho ar kt. pavadinimas arba Nr. | Taršos šaltiniai | Teršalai | Numatoma (prašoma leisti) tarša |
| Nr. | pavadinimas | kodas | vienkartinisdydis | metinė,t/m. |
| vnt. | maks. |
| 1 | 2 | 3 | 4 | 5 | 6 | 7 |
| katilinė | 053 | Anglies monoksidas (A) | 177 | mg/Nm3 | Nenormuojama | 1,286 |
|  |  | Azoto oksidai (A) | 250 | mg/Nm3 | 650 | 0,269 |
|  |  | Sieros dioksidas (A) | 1753 | mg/Nm3 | 300 | - |
|  |  | Kietosios dalelės (A) | 6493 | mg/Nm3 | 50 | 0,502 |
|  |  |  |  |  | **Iš viso įrenginiui:** | **2,057** |

Paraiškos lentelės Nr. 2, 3 yra užpildytos vadovaujantis Aplinkos apsaugos agentūros patvirtinta dokumentu 2021-02-23 Nr. (30.3)-A4E-2119 Umega group, AB Umega Agro padalinio aplinkos oro taršos šaltinių ir iš jų išmetamų teršalų inventorizacijos ataskaitoje nurodyta informacija.

Umega group, AB Umega Agro padalinio aplinkos oro taršos šaltinių ir iš jų išmetamų teršalų inventorizacijos ataskaitos pateikiamas paraiškos priede Nr. 4.

Išmetamų teršalų ribinės vertės laikymosi kontrolė bus vykdoma vadovaujantis LR aplinkos ministro įsakymu Nr. D1-778, 2017 09 18 aktualia redakcija dėl „Išmetamų teršalų iš vidutinių kurą deginančių įrenginių normų patvirtinimo“ punktu Nr. 30. „Iš vidutinių KDĮ, kurių nominali šiluminė galia 1 MW ir didesnė, bet nesiekia 10 MW, ir kuriuose kurui naudojamas skystasis arba kietasis kuras, išmetamų į aplinkos orą teršalų ribinės vertės laikymasis turi būti patikrintas ne rečiau kaip vieną kartą per šildymo sezoną.“

Ūkio subjektų aplinkos monitoringo programa nepateikiama, nes įmonė neatitinka LR aplinkos ministro įsakymo Nr. D1-546, 2009 09 16 įsakymo „Dėl ūkio subjektų aplinkos monitoringo nuostatų patvirtinimo“ punkte Nr. 7.5 išdėstytų nurodymų.

**4 lentelė.** Aplinkos oro teršalų valymo įrenginiai ir taršos prevencijos priemonės

Įrenginio pavadinimas Katilinė - Kieto kuro vandens šildymo katilai „AKU-460“ (3 vnt.). Bendra vardinė šiluminė galia – 1,38 MW.

|  |  |  |
| --- | --- | --- |
| Taršos šaltinio, į kurį patenka pro valymo įrenginį praėjęs dujų srautas, Nr. | Valymo įrenginiai | Valymo įrenginyje valomi (nukenksminami) teršalai |
| pavadinimas ir paskirties apibūdinimas | pavadinimas | kodas |
| 1 | 2 | 3 | 4 |
| **050** | Ciklonas | Kietosios dalelės C | 4281 |
| **054** | Filtras | Kietosios dalelės C | 4281 |
| **055** | Filtras | Kietosios dalelės C | 4281 |
| **056** | Filtras | Kietosios dalelės C | 4281 |
| **057** | Filtras | Kietosios dalelės C | 4281 |
| Taršos prevencijos priemonės: -  |

**5 lentelė.** Tarša į aplinkos orą esant neįprastoms (neatitiktinėms) veiklos sąlygoms

Nepildoma. Tarša į aplinkos orą esant neįprastoms veiklos sąlygoms nenumatoma.

Taršos leidimų išdavimo, pakeitimo

ir galiojimo panaikinimo taisyklių

2 priedo

8 priedėlis

(Deklaracijos pavyzdys)

**deklaracija**

Teikiu paraišką **gauti** / pakeisti Taršos leidimą.

Patvirtinu, kad šioje paraiškoje pateikta informacija yra teisinga, pilna ir tiksli.

Neprieštarauju, kad leidimą išduodanti institucija paraiškos arba jos dalies kopiją, išskyrus informaciją, kuri šioje paraiškoje nurodyta kaip komercinė (gamybinė) paslaptis, pateiktų tretiesiems asmenims.

Parašas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data: ­­­­­­­­­­­­­­­­­­­­­­­

(veiklos vykdytojo arba jo įgalioto asmens)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pasirašančiojo vardas, pavardė, pareigos*)*

\_\_\_\_\_\_\_\_\_\_\_\_\_\_\_\_\_\_\_

Taršos leidimų išdavimo, pakeitimo

ir galiojimo panaikinimo taisyklių

2 priedo

10 priedėlis

(Deklaracijos pavyzdys)

**DEKLARACIJA**

**APIE VEIKIMO VALANDŲ SKAIČIŲ**

Patvirtinu, kad vidutinis kurą deginantis įrenginys, kurio:

Tipas: Biokuru kūrenama katilinė (Katilų AKU-460 3 vnt. x460 kW) bendras kaminas

Eksploatavimo vieta (adresas): Metalo g. 5, LT-28216 Utena

Eksploatavimo veiklos pradžia 2021 m. II pusmetis

Bendra vardinė šiluminė galai – 1,38 MW

neveiks daugiau kaip 5040 veikimo valandų (kaip jos apibrėžtos Išmetamų teršalų iš vidutinių kurą deginančių įrenginių normose, patvirtintose Lietuvos Respublikos aplinkos ministro 2017 m. rugsėjo 18 d. įsakymu Nr. D1-778 „Dėl Išmetamų teršalų iš vidutinių kurą deginančių įrenginių normų patvirtinimo“) per metus (taikant slenkantį 5 metų vidurkį).

Įsipareigoju saugoti ne mažiau kaip šešerių iš eilės einančių kalendorinių metų duomenis apie veikimo valandų skaičių per metus.

Parašas: ­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data:

(veiklos vykdytojo arba jo įgalioto asmens)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pasirašančiojo vardas ir pavardė, pareigos (pildoma didžiosiomis raidėmis)